七年，帥師伐鄭，次于桐丘。駟桓子如齊求救。齊救鄭，晉師去。中行文子謂田恆：「乃今知以亡。」十一年，復伐鄭，取九邑。將圍鄭，未至，鄭駟弘曰：「知伯愎而好勝，早下之，則可行也。」乃先保南里以待之。襄子入南里，門于桔柣之門。鄭人俘酅魁壘，賂之以知政，閉其口而死。將門，謂趙孟：「入之。」對曰：「主在此。」襄子曰：「惡而無勇，何以為子？」對曰：「以能忍恥，庶無害趙宗乎！」襄子不悛，趙襄子由是惎之。